અમદાવાદ : બોગસ પાસપોર્ટની મદદથી અમદાવાદથી કેનેડા જઇ રહેલું એક દંપત્તિ ઝડપાયું છે. બોગસ પાસપોર્ટ અને વિઝાની મદદથી આ દંપત્તિ વાયા અબુધાબી થઇને કેનેડા જવા ઇચ્છતુ હતું. જો કે અબુધાબી ઇમિગ્રેશન વિભાગે આ બંન્નેને ઝડપી પાડ્યા હતા અને અમદાવાદ ખાતે ડિપોર્ટ કરી દીધા હતા. અત્રે નોંધનીય છે કે હાલમાં જ અમદાવાદથી ટ્રાન્ઝિટ વિઝા વગર જ અલ સેલ્વાડોર જઇ રહેલા 9 લોકોને મુંબઇથી ડિપોર્ટ કરવામાં આવ્યા હતા. જો કે હવે આ દંપત્તિ ઝડપાયા બાદ અમદાવાદ એરપોર્ટનાં ઇમિગ્રેશન વિભાગની કામગીરી પર સવાલો ઉઠાવાઇ રહ્યા છે.